Hier is die 2015 Pendoring-beoordelaarspaneelPendoring 2015 Die beoordelaars van vanjaar se Pendoring-reklametoekennings sluit ’n uitgelese span kundiges in van die voorste en mees bekroonde agentskappe in Suid-Afrika. Inskrywings vir die Pendorings in enige van Suid-Afrika se amptelike tale, behalwe Engels, word aanvaar. Twee beoordelaarspanele, een vir die Afrikaanse inskrywings en een vir die ander nege inheemse tale, sal die beoordeling behartig. Leon Jacobs (skeppende hoof van Woolworths), Liana Liebenberg (senior kunshoof van FCB in Johanneburg) en Xolisa Dyeshana (uitvoerende skeppende hoof van Joe Public) is ŉ paar van die kenners wat deel uitmaak van die twee panele. Annette Nel, uitvoerende skeppende hoof by Baie-lingual Concepts is ook deel van die beoordelaarspaneel en volgens haar is dit belangrik om tydens die beoordeling die vraag te vra of ŉ stuk werk vir enige ander taalgroep so goed sou werk as vir die Afrikaanse mark. “Dit beteken egter nie dit moet ’n blote woordspeling wees nie – dis kortpadkulkuns. Dit moet Afrikaans wees in hart en siel,” sê Annette. Liana Liebenberg stem saam en sê dat die werk konseptueel sterk moet wees en nie net moet staatmaak op slim woordspeling nie. Vanjaar se beoordeling vind van 10 tot 12 September plaas. Die volledige lys van beoordelaars is volg: Afrikaanse afdeling: Konstant van Huyssteen, skeppende hoof, FCB, Kaapstad Claudi Potter, senior kopieskrywer, Joe Public Ricardo Rocha, uitvoerende skeppende hoof, Etiket Leon Jacobs, skeppende hoof, Woolworths Annette Nel, uitvoerende skeppende hoof, Baie-lingual Concepts Nico Botha, senior kopieskrywer, TBWA\Hunt\Lascaris, Johannesburg Deon Wiggett, uitvoerende skeppende hoof en stigtersvennoot, Famous Copy Marius van Rensburg, uitvoerende skeppende hoof, Ninety9cents Communications Nerine Gardiner, kopieskrywer, FoxP2 Wimpie le Roux, besturende direkteur, Publicis Machine Liana Liebenberg, senior kunshoof, FCB Johanneburg Die eg Suid-Afrikaanse afdeling (Engels en Afrikaans uitgesluit): Neo Mashigo, uitvoerende skeppende hoof, Ogilvy, Johannesburg Xolisa Dyeshana, uitvoerende skeppende hoof, Joe Public Nkgabiseng Mutao, kunshoof, FCB, Johannesburg Festus Masekwameng, uitvoerende skeppende hoof, MKT Media Vumile Mavu, skeppende hoof, MC Saatchi Abel, Johannesburg Melusi Tshabalala, uitvoerende skeppende hoof, Flint n Tinder Xolisa Radebe, skeppende hoof, OpenCo Mohlalifi Lentsoane, senior kopieskrywer, FoxP2, Johannesburg Inskrywings vir die Pendorings sluit 31 Julie 2015 en word aanlyn gedoen by www.pendoring.co.za.